钦定古今图书集成/明伦汇编/氏族典/第210卷 > 《廖用贤尚友录》 > 陶璜
## 钦定古今图书集成/明伦汇编/氏族典/第210卷 > 《廖用贤尚友录》 > 陶璜

按《晋书陶璜传》，“璜字世英，丹阳秣陵人也。父基，吴交
州刺史。璜仕吴，历显位。孙皓时，交阯太守马融卒，南
中监军霍弋遣犍为杨稷代融，与将军毛炅、九真太
守董元、牙门孟干、孟通、李松、王业、爨能等自蜀出交
阯，破吴军于古城，斩大都督修则、交州刺史刘俊。吴
遣虞汜为监军，薛珝为威南将军、大都督，璜为苍梧”
太守，距稷大破之，遂陷交阯。吴因用璜为交州刺史。
璜有谋策，周穷好施，能得人心。九真郡功曹李祚保
郡内附，璜遣将攻拔皓，以璜为使持节、都督交州诸
军事、前将军、交州牧，征为武昌都督。皓既降晋，手书
遣璜息融敕璜归顺。璜流涕数日，遣使送印绶诣洛
阳。帝诏复其本职，封宛陵侯，改为冠军将军在南三
十年威恩著于殊俗及卒举州号哭如丧慈亲。